ai4bharat/Pralekha huggingface dataset:
નાગરિક ઉડ્ડયન મંત્રાલય
લાઇફલાઇન ઉડાન અંતર્ગત અત્યાર સુધીમાં 74 ફ્લાઇટ્સે ઉડાન ભરી; એક જ દિવસમાં 22 ટનથી વધુ માલસામાનનું પરિવહન કરવામાં આવ્યું
નાગરિક ઉડ્ડયન મંત્રાલય દ્વારા શરૂ કરવામાં આવેલી લાઇફલાઇન ઉડાન પહેલ અંતર્ગત અત્યાર સુધીમાં દેશના વિવિધ ભાગોમાં તબીબી માલસામાનનું પરિવહન કરવા માટે 74 ફ્લાઇટ્સે ઉડાન ભરી છે. આજની તારીખ સુધીમાં કુલ 37.63 ટન માલસામનનું પરિવહન કરવામાં આવ્યું છે જેમાંથી 22 ટનથી વધુ સામાનનું પરિવહન 31 માર્ચ 2020ના રોજ કરવામાં આવ્યું હતું.
31 માર્ચના રોજ, નીચે દર્શાવ્યા અનુસાર ફ્લાઇટ્સ ઉડાવવામાં આવી હતી:
લાઇફલાઇન 1 : એર ઇન્ડિયાની ફ્લાઇટ્સ: મુંબઇથી નવી દિલ્હીથી ગુવાહાટીથી મુંબઇમાં મેઘાલય, આસામ, ICMR માટે માલનો જથ્થો, નાગાલેન્ડ, અરૂણાચલ પ્રદેશ અને પૂણે માટે માલનો જથ્થો લઇ જવામાં આવ્યો હતો.
લાઇફલાઇન 2 : એર ઇન્ડિયા ફ્લાઇટ્સ: નવી દિલ્હીથી હૈદરાબાદથી ત્રિવેન્દ્રમથી ગોવાથી દિલ્હી: તેમાં આંધ્રપ્રદેશ, કેરળ, ICMR, ગોવા માટે માલનો જથ્થો લઇ જવામાં આવ્યો હતો.
લાઇફલાઇન 3 : અલાયન્સ એર ફ્લાઇટ: હૈદરબાદથી બેંગલુરુથી હૈદરાબાદમાં કાપડ મંત્રાલયનો માલનો જથ્થો લઇ જવામાં આવ્યો હતો.
લાઇફલાઇન 4 : એર ઇન્ડિયાની ફ્લાઇટ: ચેન્નઇથી પોર્ટબ્લેરથી ચેન્નઇ.
લાઇફલાઇન 5 : IAFની ફ્લાઇટ: હિન્દોન થી પોર્ટબ્લેર વાયા સુલૂર
ભારતની કોવિડ-19 સામેની લડાઇના ભાગરૂપે ભારત સરકારના નાગરિક ઉડ્ડયન મંત્રાલય દ્વારા “લાઇફલાઇન ઉડાન” ફ્લાઇટ્સ શરૂ કરવામાં આવી છે જેથી સમગ્ર દેશમાં અને વિદેશમાં તબીબી તેમજ આવશ્યક ચીજવસ્તુઓનો પૂરવઠો પહોંચાડી શકાય.
ફ્લાઇટ્સની વિગતો નીચે દર્શાવ્યા અનુસાર છે:
|
|
અનુક્રમ નંબર
|
|
તારીખ
|
|
એર ઇન્ડિયા
|
|
અલાયન્સ
|
|
IAF
|
|
ઇન્ડિગો
|
|
સ્પાઇસજેટ
|
|
ચલાવવામાં આવેલી કુલ ફ્લાઇટ
|
|
1
|
|
26.3.2020
|
|
02
|
|
-
|
|
-
|
|
-
|
|
02
|
|
04
|
|
2
|
|
27.3.2020
|
|
04
|
|
09
|
|
-
|
|
-
|
|
-
|
|
13
|
|
3
|
|
28.3.2020
|
|
04
|
|
08
|
|
-
|
|
06
|
|
-
|
|
18
|
|
4
|
|
29.3.2020
|
|
04
|
|
10
|
|
06
|
|
--
|
|
-
|
|
20
|
|
5
|
|
30.3.2020
|
|
04
|
|
-
|
|
03
|
|
--
|
|
-
|
|
07
|
|
6
|
|
31.3.2020
|
|
09
|
|
02
|
|
01
|
||
||
|
12
|
||
|
કુલ ફ્લાઇટ્સ
|
|
27
|
|
29
|
|
10
|
|
06
|
|
02
|
|
74લદ્દાખ, દીમાપૂર, ઇમ્ફાલ, ગુવાહાટી અને પોર્ટબ્લેર માટે એર અન્ડિયા અને IAF વચ્ચે જોડાણ કરવામાં આવ્યું છે.
- મેડિકલ એર કાર્ગો સંબંધિત એક સમર્પિત વેબસાઇટ શરૂ કરવામાં આવી છે અને આજથી તે સંપૂર્ણ કાર્યરત છે. આ વેબસાઇટની લિંક MoCAની વેબસાઇટ  પર ઉપલબ્ધ છે.
- સ્થાનિક કાર્ગો ઓપરેટર્સ: બ્લુ ડાર્ટ અને સ્પાઇસજેટ વ્યાપારિક ધોરણે માલવાહક ફ્લાઇટ્સનું પરિચાલન કરી રહ્યા છે.
GP/RP
આંકડાશાસ્ત્ર અને કાર્યક્રમ અમલીકરણ મંત્રાલય
ભારતમાં પેરોલ રિપોર્ટિંગ - એક ઔપચારિક રોજગાર પરિપ્રેક્ષ્ય
રાષ્ટ્રીય આંકડાકીય કાર્યાલય , આંકડા અને કાર્યક્રમ અમલીકરણ મંત્રાલયે દેશના રોજગાર આઉટલુક પર સપ્ટેમ્બર, 2017 થી ડિસેમ્બર, 2021ના સમયગાળાને આવરી લેતી પ્રેસનોટ પ્રકાશિત કરી છે, જેમાં પ્રગતિનું મૂલ્યાંકન કરવા માટે પસંદગીની સરકારી એજન્સીઓ પાસે ઉપલબ્ધ વહીવટી રેકોર્ડ્સ ચોક્કસ પરિમાણો પર આધારિત છે.
વિગતવાર માહિતી આ સાથે સામેલ છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 161
યુવા બાબતો અને રમત મંત્રાલય
ભારત અને માલદિવ્ઝ વચ્ચે રમત અને યુવા બાબતોના સહયોગ માટે સમજૂતિના કરાર
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્ર સરકારની મંત્રીમંડળની બેઠકમાં ભારત સરકારના યુવા બાબતો અને રમત-ગમત મંત્રાલય તથા રિપબ્લિક ઓફ માલદિવ્ઝના યુવા રમત અને સામુદાયિક સશક્તિકરણ સાથે થયેલા સમજૂતિના કરાર અંગે જાણ કરવામાં આવી હતી. નવેમ્બર 2020માં સમજૂતિના આ કરાર ઉપર હસ્તાક્ષર કરાયા હતા.
ઉદ્દેશોઃ
રમત અને યુવા બાબતોના ક્ષેત્રે ભારત અને માલદિવ વચ્ચે કરાયેલા દ્વિપક્ષી કરારથી રમતવીરોને સ્પોર્ટસ, સાયન્સ, સ્પોર્ટ મેડીસીન, કોચીંગ ટેકનિક્સ, યુથ ફેસ્ટીવલ્સ અને શિબીરોમાં સામેલગિરીમાં સહાય થશે અને જ્ઞાનનો વિસ્તાર તથા નિપુણતાને કારણે આપણાં રમતવીરોના ઈન્ટરનેશનલ ટુર્નામેન્ટસના દેખાવમાં સુધારો થશે તેમજ ભારત અને માલદિવ્ઝ વચ્ચે દ્વિપક્ષી સંબંધો મજબૂત થશે.
ફાયદાઃ
માલદિવ્ઝ સાથે રમત અને યુવા બાબતોના ક્ષેત્રે દ્વિપક્ષી સહયોગના કારણે થતા લાભ કોઈ પણ જ્ઞાતિ, પંથ, ધર્મ અને જાતિના ભેદભાવ વગર તમામ રમતવીરોને એકસરખી રીતે લાગુ પડશે.
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 95.89 કરોડ લોકોને રસી આપવામાં આવી
- છેલ્લા 24 કલાકમાં 14,313 નવા કેસ, 224 દિવસમાં સૌથી ઓછું
- સક્રિય કેસ કુલ કેસના 1% કરતા ઓછા છે, હાલમાં 0.63% છે; માર્ચ 2020 પછી સૌથી ઓછા
- ભારતમાં સક્રિય કેસનું ભારણ 2,14,900 થયું, 212 દિવસમાં સૌથી ઓછું
- સાજા થવાનો દર હાલમાં 98.04% નોંધાયો, માર્ચ 2020 પછી સૌથી વધુ
- છેલ્લા 24 કલાકમાં 26,579 દર્દીઓ સાજા થયા, કુલ વધીને 3,33,20,057 દર્દીઓ સાજા થયા
- સાપ્તાહિક પોઝિટિવીટી દર છેલ્લા 109 દિવસથી 3% કરતા ઓછો થઈ ગયો છે, હાલમાં 1.48% છે
- દૈનિક પોઝિટિવીટી દર 1.21% પહોંચ્યો, છેલ્લા 43 દિવસથી 3% કરતા ઓછો
- કુલ 58.50 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleseDetail.aspx?PRID=1763111
કેન્દ્રએ રાજ્યો/કેન્દ્રશાસિત પ્રદેશો સાથે કોવિડ-19 રસીકરણની પ્રગતિ અંગે સમીક્ષા કરી
વિગત: https://pib.gov.in/PressReleseDetail.aspx?PRID=1763087
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 140
પ્રધાનમંત્રીનું કાર્યાલય
પ્રધાનમંત્રી શ્રીએ પોલીસ મહાનિદેશકો /ઇન્સ્પેક્ટર જનરલોની અખિલ ભારતીય પરિષદમાં હાજરી આપી
પીએમએ પોલીસ દળોને વધુ સંવેદનશીલ બનાવવા અને તેમને ઉભરતી તકનીકોમાં તાલીમ આપવાનું સૂચન કર્યું
પ્રધાનમંત્રી શ્રીએ તમામ એજન્સીઓમાં ડેટા એક્સચેન્જને સરળ બનાવવા માટે નેશનલ ડેટા ગવર્નન્સ ફ્રેમવર્કના મહત્વ પર ભાર મૂક્યો
પ્રધાનમંત્રી શ્રીએ રાજ્ય પોલીસ અને કેન્દ્રીય એજન્સીઓ વચ્ચેના સહકાર વધારવા પર ભાર મૂક્યો
પીએમએ અપ્રચલિત ફોજદારી કાયદાઓ રદ કરવાની ભલામણ કરી; જેલ સુધારણા પણ સૂચવી
પ્રધાનમંત્રી શ્રી નરેન્દ્ર મોદીએ નવી દિલ્હીમાં 21 અને 22મી જાન્યુઆરીએ પોલીસ મહાનિદેશકો/ઇન્સ્પેક્ટર જનરલોની 57મી અખિલ ભારતીય પરિષદમાં હાજરી આપી હતી.
પ્રધાનમંત્રી શ્રીએ પોલીસ દળોને વધુ સંવેદનશીલ બનાવવા અને તેમને ઉભરતી તકનીકોમાં તાલીમ આપવાનું સૂચન કર્યું. તેમણે તમામ એજન્સીઓમાં ડેટા એક્સચેન્જને સરળ બનાવવા માટે નેશનલ ડેટા ગવર્નન્સ ફ્રેમવર્કના મહત્વ પર ભાર મૂક્યો હતો. પ્રધાનમંત્રી શ્રીએ સૂચવ્યું હતું કે જ્યારે આપણે બાયોમેટ્રિક્સ વગેરે જેવા તકનીકી ઉકેલોનો વધુ લાભ ઉઠાવવો જોઈએ, ત્યાં ફૂટ પેટ્રોલ વગેરે જેવા પરંપરાગત પોલીસિંગ મિકેનિઝમને વધુ મજબૂત બનાવવાની પણ જરૂર છે. તેમણે અપ્રચલિત ફોજદારી કાયદાઓ રદ કરવાની ભલામણ કરી હતી અને તમામ રાજ્યોમાં પોલીસ સંગઠનો માટે ધોરણોનું નિર્માણ કરવાની ભલામણ કરી હતી. તેમણે જેલ પ્રબંધનને સુધારવા માટે જેલમાં સુધારાનું સૂચન કર્યું હતું. તેમણે અધિકારીઓની અવારનવાર મુલાકાતો યોજીને સરહદ તેમજ દરિયાકાંઠાની સુરક્ષાને મજબૂત કરવા અંગે પણ ચર્ચા કરી હતી.
પ્રધાનમંત્રીએ ક્ષમતાઓનો લાભ લેવા અને શ્રેષ્ઠ પ્રથાઓ શેર કરવા માટે રાજ્ય પોલીસ અને કેન્દ્રીય એજન્સીઓ વચ્ચે સહકાર વધારવા પર ભાર મૂક્યો હતો. તેમણે ઉભરતા પડકારોની ચર્ચા કરવા અને તેમની ટીમો વચ્ચે શ્રેષ્ઠ પ્રથાઓ વિકસાવવા માટે રાજ્ય/જિલ્લા સ્તરે DGsP/IGsP કોન્ફરન્સના મોડલની નકલ કરવાનું સૂચન કર્યું.
પ્રધાનમંત્રી શ્રીએ વિશિષ્ટ સેવાઓ માટે પોલીસ મેડલનું વિતરણ કર્યા પછી કોન્ફરન્સનું સમાપન થયું હતું.
કોન્ફરન્સમાં પોલીસિંગ અને રાષ્ટ્રીય સુરક્ષાના વિવિધ પાસાઓને આવરી લેવામાં આવ્યા હતા, જેમાં કાઉન્ટર ટેરરિઝમ, કાઉન્ટર ઇન્સર્જન્સી અને સાયબર સિક્યુરિટીનો સમાવેશ થાય છે. કેન્દ્રીય ગૃહમંત્રી, ગૃહ રાજ્યમંત્રીઓ, રાષ્ટ્રીય સુરક્ષા સલાહકાર, કેન્દ્રીય ગૃહ સચિવ, રાજ્યો/ કેન્દ્રશાસિત પ્રદેશોના DGsP/IGsP અને કેન્દ્રીય પોલીસ સંગઠનો/કેન્દ્રીય સશસ્ત્ર પોલીસ દળોના વડાઓ પણ આ પરિષદમાં હાજર હતા. રાજ્યો/કેન્દ્રશાસિત પ્રદેશોમાંથી વર્ચ્યુઅલ રીતે વિવિધ સ્તરોના લગભગ 600 વધુ અધિકારીઓએ કોન્ફરન્સમાં હાજરી આપી હતી.
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ શ્રીનગર યુનેસ્કો ક્રિએટિવ સિટીઝ નેટવર્ક માં જોડાવા બદલ ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ શ્રીનગરને યુનેસ્કો ક્રિએટિવ સિટીઝ નેટવર્ક માં તેની હસ્તકલા અને લોક કલાના વિશેષ ઉલ્લેખ સાથે જોડાવા બદલ ખુશી વ્યક્ત કરી છે.
એક ટ્વિટમાં, વડા પ્રધાને કહ્યું;
"ખુશી છે કે સુંદર શ્રીનગર @UNESCO ક્રિએટિવ સિટીઝ નેટવર્ક માં તેની હસ્તકલા અને લોક કલા માટે વિશેષ ઉલ્લેખ સાથે જોડાય છે. તે શ્રીનગરની જીવંત સાંસ્કૃતિક ઐતિહાસિકતા માટે યોગ્ય માન્યતા છે. જમ્મુ અને કાશ્મીરના લોકોને અભિનંદન."
SD/GP/JD
(
પ્રધાનમંત્રીનું કાર્યાલય
પ્રધાનમંત્રી મોદી પ્રધાનમંત્રી આવાસ યોજનાનાં લાભાર્થીઓનાં સંયુક્ત ઇ-ગૃહપ્રવેશનાં સાક્ષી બન્યાં; વલસાડનાં જુજવા ગામમાં અસ્ટોલ પાણી પુરવઠા યોજનાનું ખાતમુહૂર્ત કર્યું
પ્રધાનમંત્રી શ્રી નરેન્દ્ર મોદી આજે ગુજરાતનાં વલસાડ જિલ્લાનાં જુજવા ગામમાં એક મોટી જનસભામાં પ્રધાનમંત્રી આવાસ યોજના નાં લાભાર્થીઓનાં સંયુક્ત ઇ-ગૃહપ્રવેશના સાક્ષી બનવા હજારો લોકો સાથે જોડાયાં હતાં. રાજ્યનાં 26 જિલ્લાઓનાં એક લાખથી વધુ લાભાર્થીઓને આ આવાસો સોંપવામાં આવ્યાં હતાં. વિવિધ જિલ્લાઓનાં લાભાર્થીઓ મુખ્ય કાર્યક્રમ સાથે વીડિયો લિન્ક મારફતે જોડાયાં હતાં અને પ્રધાનમંત્રીએ તેમાંથી કેટલાક લાભાર્થીઓ સાથે વાતચીત કરી હતી.
પ્રધાનમંત્રીએ આ જ કાર્યક્રમમાં વિવિધ વિકાસલક્ષી યોજનાઓ અંતર્ગત પસંદ થયેલા લાભાર્થીઓને પ્રમાણપત્રો અને નોકરીના નિમણૂકપત્રોનું વિતરણ કર્યું હતું. આ યોજનાઓમાં દીનદયાળ ઉપાધ્યાય ગ્રામીણ કૌશલ વિકાસ યોજના, મુખ્યમંત્રી ગ્રામોદય યોજના અને રાષ્ટ્રીય ગ્રામીણ આજીવિકા અભિયાન સામેલ છે. આ ઉપરાંત એમણે મહિલા બેંક કોરસ્પોન્ડેન્ટને મિની-એટીએમનું વિતરણ કર્યું હતું.
પ્રધાનમંત્રીએ અસ્ટોલ જૂથ પાણી પુરવઠા યોજનાનું ખાતમુહૂર્ત પણ કર્યું હતું.
આ પ્રસંગે પ્રધાનમંત્રીએ કહ્યું હતું કે, રક્ષાબંધનનો તહેવાર આવી રહ્યો છે. તેમણે જણાવ્યું હતું કે, તેમને સંતોષ છે કે, આ પ્રસંગે એક લાખથી વધારે મહિલાઓને રક્ષાબંધનની ભેટ સ્વરૂપે તેમનાં નામે ઘર મળ્યાં છે. તેમણે કહ્યું હતું કે, નવું ઘર નવા સ્વપ્નો લઈને આવે છે અને એ સ્વપ્નોને સાકાર કરવા મહેનત કરવા માટે પરિવારનો નવો સહિયારો ઉત્સાહ જોવા મળે છે.
આજે ઇ-ગૃહપ્રવેશ દરમિયાન ઉત્કૃષ્ટ ગુણવત્તા ધરાવતા મકાનો જોઈને તેમણે કહ્યું હતું કે, કોઈ વચેટિયાઓ સંકળાયેલા ન હોવાથી જ આ શક્ય બન્યું છે. તેમણે કેન્દ્ર સરકારનું “વર્ષ 2022 સુધી તમામને ઘર” આપવાનાં સ્વપ્નનો પુનરોચ્ચાર કર્યો હતો.
પ્રધાનમંત્રીએ કહ્યું હતું કે, લાંબા સમયથી રાજકારણીઓને વૈભવી મકાનો મળવાની પ્રથા હતી, હવે ગરીબોને પોતાનું ઘરનું ઘર મળી રહ્યું છે અને આ પરિવર્તન આવ્યું છે.
પ્રધાનમંત્રીએ આજે જે અસ્ટોલ પાણી પુરવઠા યોજનાનું ખાતમુહૂર્ત થયું તે યોજનાને ઇજનેરીનો ઉત્કૃષ્ટ નમૂનો ગણાવતા જણાવ્યું હતું કે, પીવાનું સ્વચ્છ પાણી પૂરું પડવાને કારણે લોકોને વિવિધ પાણીજન્ય રોગોથી મુક્તિ મળશે.
પ્રધાનમંત્રીએ સમજાવ્યું હતું કે, સરકાર ગરીબોને પોતાનું ઘરનું ઘર, વીજળી, પીવાનું સ્વચ્છ પાણી અને આરોગ્ય માટે લાભદાયી રાંધણ ગેસ પ્રદાન કરીને તેમનાં જીવનમાં કેવી રીતે પરિવર્તન લાવી રહી છે.
NP/J.Khunt/GP/RP
(Visitor Counter : 179
ગૃહ મંત્રાલય
પ્રધાનમંત્રી શ્રી નરેન્દ્ર મોદીની આગેવાની હેઠળની ભારત સરકારે પોલીસ દળોના આધુનિકીકરણ ની મેગા યોજનાને ચાલુ રાખવાની મંજૂરી આપી છે
રાજ્યો અને કેન્દ્રશાસિત પ્રદેશોના પોલીસ દળોની કામગીરીના આધુનિકીકરણ અને સુધારણા માટે કેન્દ્રીય ગૃહ પ્રમંત્રી, શ્રી અમિત શાહની પહેલને મંજૂરી
2021-22 થી 2025-26 ના સમયગાળા માટે કુલ રૂ. 26,275 કરોડના કેન્દ્રીય નાણાકીય ખર્ચની મંજૂરી
પ્રધાનમંત્રી શ્રી નરેન્દ્ર મોદીની આગેવાની હેઠળની સરકારે પોલીસ દળોના આધુનિકીકરણ ની અમ્બ્રેલા સ્કીમને ચાલુ રાખવાની મંજૂરી આપી છે. આ મંજૂરી સાથે, 2021-22 થી 2025-26 સુધીના સમયગાળા માટે રાજ્યો અને કેન્દ્રશાસિત પ્રદેશોના પોલીસ દળોના આધુનિકીકરણ અને કામગીરીમાં સુધારો કરવા માટે કેન્દ્રીય ગૃહ મંત્રી શ્રી અમિત શાહની પહેલને ચાલુ રાખવાની મંજૂરી આપવામાં આવી છે. રૂ. 26,275 કરોડના કુલ કેન્દ્રીય નાણાકીય ખર્ચ સાથે, આ યોજનામાં તમામ સંબંધિત પેટા યોજનાઓનો સમાવેશ થાય છે, જે આધુનિકીકરણ અને સુધારામાં ફાળો આપે છે.
યોજનાની મુખ્ય લાક્ષણિકતાઓ છે:
1) યોજના હેઠળ; દેશમાં એક મજબૂત ફોરેન્સિક સિસ્ટમ વિકસાવીને આંતરિક સુરક્ષા, કાયદો અને વ્યવસ્થા, પોલીસ દ્વારા આધુનિક ટેક્નોલોજી અપનાવવા, ડ્રગ્સ નિયંત્રણ માટે રાજ્યોને મદદ અને ફોજદારી ન્યાય વ્યવસ્થાને મજબૂત બનાવવાની જોગવાઈઓ કરવામાં આવી છે.
2) રાજ્ય પોલીસ દળોના આધુનિકીકરણ માટેની યોજના માટે કેન્દ્રીય ખર્ચ તરીકે રૂ. 4,846 કરોડ ફાળવવામાં આવ્યા છે.
3) સંસાધનોના આધુનિકીકરણ દ્વારા વિજ્ઞાન-આધારિત અને સમયસર તપાસને સમર્થન આપવા માટે ઉચ્ચ ગુણવત્તાની ફોરેન્સિક વિજ્ઞાન સુવિધાઓ વિકસાવવી, જે રાજ્યો/કેન્દ્રશાસિત પ્રદેશો દ્વારા સ્વતંત્ર રીતે સંચાલિત થાય છે. 2,080.50 કરોડના ખર્ચ સાથે ફોરેન્સિક ક્ષમતાઓના આધુનિકીકરણ માટેની કેન્દ્રીય યોજનાને મંજૂરી આપવામાં આવી છે.
4) જમ્મુ અને કાશ્મીરના કેન્દ્રશાસિત પ્રદેશો, બળવાખોરીથી પ્રભાવિત ઉત્તર પૂર્વી રાજ્યો અને ડાબેરી ઉગ્રવાદ  પ્રભાવિત વિસ્તારોમાં સુરક્ષા સંબંધિત ખર્ચ માટે રૂ. 18,839 કરોડનો કેન્દ્રીય પરિવ્યય રાખવામાં આવ્યો છે.
5) ડાબેરી ઉગ્રવાદ  નો સામનો કરવા માટે 'રાષ્ટ્રીય નીતિ અને કાર્ય યોજના' ના અમલીકરણ સાથે, LWE હિંસાના બનાવોમાં ભારે ઘટાડો થયો છે. આ સિદ્ધિને આગળ લઈ જવા માટે, રૂ. 8,689 કરોડના કેન્દ્રીય ખર્ચ સાથે LWE સંબંધિત છ યોજનાઓને મંજૂરી આપવામાં આવી છે. પરિસ્થિતિને વધુ મજબૂત કરવા માટે LWE પ્રભાવિત મોટાભાગના જિલ્લાઓ અને અન્ય સંબંધિત જિલ્લાઓને વિશેષ કેન્દ્રીય સહાય  આ યોજનાઓમાં સામેલ કરવામાં આવી છે.
6) ઈન્ડિયન રિઝર્વ બટાલિયન/સ્પેશિયલ ઈન્ડિયન રિઝર્વ બટાલિયનની સ્થાપના માટે રૂ.350 કરોડના કેન્દ્રીય ખર્ચને મંજૂરી આપવામાં આવી છે.
7) કેન્દ્રીય ક્ષેત્રની યોજના, 'દવા નિયંત્રણ માટે રાજ્યો અને કેન્દ્રશાસિત પ્રદેશોને સહાય' રૂ. 50 કરોડના ખર્ચ સાથે ચાલુ રાખવામાં આવી છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 219
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 192..51 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 19.75 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,92,51,46,165
|
|
બાકી ઉપલબ્ધ
|
|
19,75,29,350
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 192.51 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 19.75 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 115
રાષ્ટ્રપતિ સચિવાલય
રાષ્ટ્રપતિએ ડૉ. એ.પી.જે. અબ્દુલ કલામને તેમની જન્મજયંતિ નિમિત્તે શ્રદ્ધાંજલિ અર્પી
રાષ્ટ્રપતિ શ્રી રામનાથ કોવિંદે રાષ્ટ્રપતિ ભવન ખાતે આજે  ભૂતપૂર્વ રાષ્ટ્રપતિ ડૉ. એ.પી.જે. અબ્દુલ કલામને તેમની જન્મજયંતિ નિમિત્તે શ્રદ્ધાંજલિ અર્પી હતી. રાષ્ટ્રપતિએ અને રાષ્ટ્રપતિ ભવનના અધિકારીઓએ ડૉ. કલામની છબી સમક્ષ પુષ્પાંજલિ અર્પણ કરી હતી.
SD/GP/BT
સોશિયલ મીડિયા પર અમને ફોલો કરો:
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 39.46 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી પણ 1.91 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 39.46 કરોડ  થી વધુ રસી પૂરી પાડી છે અને બીજા 12,00,000 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 37,55,38,390 રસી  થયો છે.
હાલમાં, કોવિડ-19 રસીના 1.91 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 209
પ્રધાનમંત્રીનું કાર્યાલય
જાપાનનાં વિદેશ મંત્રી અને સંરક્ષણ મંત્રીએ પ્રધાનમંત્રી સાથે બેઠક યોજી
ભારત અને જાપાનનાં વિદેશ અને સંરક્ષણ મંત્રી વચ્ચે સંવાદ ની ઉદ્ઘાટન બેઠકમાં સામેલ થવા માટે ભારતનાં પ્રવાસે આવેલા જાપાનનાં વિદેશ મંત્રી તોશિમિત્સુ મોતેગી અને સંરક્ષણ મંત્રી શ્રી તોરો કોનોએ આજે પ્રધાનમંત્રી શ્રી નરેન્દ્ર મોદી સાથે બેઠક યોજી હતી.
પ્રધાનમંત્રીએ આગંતુક મંત્રીઓનું સ્વાગત કર્યું હતું અને ઓક્ટોબર, 2018માં જાપાનમાં આયોજિત 13માં ભારત-જાપાન વાર્ષિક શિખર સંમેલન દરમિયાન પોતાનાં અને જાપાનનાં પ્રધાનમંત્રી આબે દ્વારા નિર્ધારિત લક્ષ્યાંક હાંસલ કરવા માટે બંને પક્ષો સક્ષમ હોવા પર પોતાનો સંતોષ વ્યક્ત કર્યો હતો. પ્રધાનમંત્રીએ જણાવ્યું કે, આ બેઠક ભારત અને જાપાન વચ્ચે દ્વિપક્ષીય વ્યૂહરચના, સુરક્ષા અને સંરક્ષણ ક્ષેત્રમાં સહયોગને વધારે મજબૂત કરશે.
પ્રધાનમંત્રીએ બંને દેશોના લોકો, પ્રદેશ અને આખી દુનિયાના લાભ માટે ભારત-જાપાન સંબંધોના સર્વાંગી વિકાસના મહત્વ પર ભાર મૂક્યો હતો. પ્રધાનમંત્રીએ કહ્યું હતું કે, બંને દેશો વચ્ચે નિયમિત રીતે ઉચ્ચ સ્તરીય આદાન-પ્રદાનનાં ગાઢ સંબંધો અને ક્ષમતાનું પ્રમાણ છે.
પ્રધાનમંત્રીએ કહ્યું હતું કે, તેઓ અને પ્રધાનમંત્રી આબે બંને દેશો વચ્ચે દ્વિપક્ષીય ભાગીદારીને મજબૂત કરવા પર બહુ ભાર મૂકે છે. તેમણે જણાવ્યું હતું કે, તેઓ આગામી મહિને ભારત-જાપાન વાર્ષિક શિખર સંમેલનમાં પ્રધાનમંત્રી આબેનું ભારતમાં સ્વાગત કરવા ઉત્સુક છે. પ્રધાનમંત્રીએ કહ્યું હતું કે, જાપાનની સાથે ભારતનાં સંબંધ ભારત-પ્રશાંત વિસ્તારમાં શાંતિ, સ્થિરતા અને સમૃદ્ધિ માટે અમારી દૃષ્ટિનું મુખ્ય ઘટક છે. સાથે-સાથે ભારતની એક્ટ ઇસ્ટ પોલિસીની આધારશિલા પણ છે.
RP
(Visitor Counter : 157
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્રમાં યવતમાલની મુલાકાત લીધી, કહ્યું 2022 સુધીમાં દરેક માટે ઘરનું લક્ષ્ય સિદ્ધ થશે
પુલવામા આતંકી હુમલાના કાવતરાખોરોને જવાબ આપવા સુરક્ષાદળોને છૂટો દોર અપાયો છેઃ પ્રધાનમંત્રી
પ્રધાનમંત્રીએ યવતમાલમાં રૂ. 500 કરોડના ખર્ચે નિર્માણ પામનારી માર્ગ પરિયોજનાનો શિલાન્યાસ કર્યો
હમસફર અજની -પૂણે ટ્રેનને પ્રધાનમંત્રીએ લીલીઝંડી દેખાડી
પ્રધાનમંત્રીએ સહસ્ત્રકુંડ એકલવ્ય આદર્શ નિવાસી શાળાનું ઉદઘાટન કર્યું
પ્રધાનમંત્રી શ્રી નરેન્દ્ર મોદીએ આજે મહારાષ્ટ્રમાં યવતમાલની મુલાકાત લીધી હતી. તેમણે આજે રાજ્યમાં વિવિધ પરિયોજનાઓનું અનાવરણ કર્યું હતું. આ પ્રસંગે કેન્દ્રીય મંત્રી શ્રી નીતિન ગડકરી અને મહારાષ્ટ્રના મુખ્યમંત્રી શ્રી દેવેન્દ્ર ફડનવીસ પણ ઉપસ્થિત રહ્યા હતા.
પ્રધાનમંત્રીએ, પ્રધાનમંત્રી આવાસ યોજના ના કેટલાક પસંદ કરાયેલા લાભાર્થીઓને ઘરની ચાવીઓ સુપરત કરી હતી. તેમણે જણાવ્યું હતું કે "પીએમએવાય હેઠળ યવતમાલમાં આશરે 14,500 નવા આવાસોનું નિર્માણ કરવામાં આવ્યું છે. આપણે વર્ષ 2022 સુધીમાં સૌના માટે આવાસનું લક્ષ્ય સિદ્ધ કરીશું. આ મજબૂત આવાસો ત્યાં વસનારા લોકોના મજબૂત સપનાઓનો માર્ગ પ્રશસ્ત કરશે."
પ્રધાનમંત્રીએ જણાવ્યું હતું કે "યવતમાલ ખાતે યોજાયેલો આ કાર્યક્રમ વિકાસની પંચધારામાં બાળકો માટે શિક્ષણ, યુવાનો માટે રોજગારી, વરિષ્ઠ નાગરિકો માટે દવાઓ, ખેડૂતો માટે સિંચાઈ અને જાહેર ફરિયાદોનું નિવારણ જેવી બાબતોનો સમાવેશ થાય છે."
પ્રધાનમંત્રીએ રૂ. 500 કરોડની માર્ગ પરિયોજનાનો શિલાન્યાસ પણ કર્યો હતો. તેમણે હમસફર અજની- પૂણે ટ્રેનને વીડિયો લીંક મારફતે લીલી ઝંડી દર્શાવી હતી. તેમણે ભારપૂર્વક જણાવ્યું હતું કે કનેક્ટિવિટી વિકાસની ચાવી છે અને માર્ગ તથા રેલવે પરિયોજના યવતમાલ અને આસપાસના વિસ્તારોના વિકાસમાં સહાયરૂપ બનશે.
જાહેરસભાને સંબોધન કરતા પ્રધાનમંત્રીએ જણાવ્યું હતું કે, "આપણે પુલવામા હુમલા બાબતે ઊંડા દુઃખ અને રોષની લાગણી અનુભવીએ છીએ. મહારાષ્ટ્રના બે બહાદૂર દિકરાઓએ પણ રાષ્ટ્ર માટે પોતાની જીવનનું બલિદાન આપ્યું છે. આપણી સંવેદના દુઃખી પરિવારોની સાથે છે. તેમનું બલિદાન એળે જવાનું નથી. આપણે સુરક્ષાદળોને જવાબી કાર્યવાહી હાથધરવા માટે સમય, સ્થળ અને પદ્ધતિ નક્કી કરવા માટે છૂટો દોર આપી દીધો છે. આપણે આપણા આ બહાદૂર જવાનોના બલિદાનને કારણે વિકસીત રાષ્ટ્ર તરીકેના સપનાં સાકાર કરી શકીશું."
પ્રધાનમંત્રીએ જણાવ્યું હતું કે "સિકલસેલ રોગ અંગે સંશોધન હાથ ધરવા માટે ચંદ્રપુર ખાતે એક સંશોધન કેન્દ્રનું નિર્માણ કરવામાં આવશે."
આ પ્રસંગે પ્રધાનમંત્રીએ સહસ્ત્રકુંડ એકલવ્ય આદર્શ નિવાસી શાળાનું ઉદઘાટન કર્યું હતું. આ શાળાનું સંકુલ 15 એકર વિસ્તારમાં પથરાયેલું છે. તેમણે એવી આશા વ્યક્ત કરી હતી કે આ શાળા આદિવાસી બાળકોની આકાંક્ષાઓને પરિપૂર્ણ કરશે. આ શાળાનું આદિવાસી વિસ્તારોમાં 1000 એકલવ્ય આદર્શ નિવાસી શાળા સ્થાપવાના ભાગરૂપે નિર્માણ કરવામાં આવ્યું છે.
પ્રધાનમંત્રીએ જણાવ્યું હતું કે આપણે જનધનથી વનધન સુધી આદિવાસીઓનો સંપૂર્ણ વિકાસ કરવા માટે વિશેષ કટિબદ્ધ છીએ. જનધન યોજનાએ ગરીબ લોકોને નાણાકીય સમાવેશીતામાં સહાય કરી છે, જ્યારે વનધન ગૌણ વન્ય પેદાશો મારફતે ગરીબ લોકોને વધારાની આવક મેળવવામાં સહાયરૂપ બની રહી છે. આપણે ગૌણ વન્ય પેદાશમાં મૂલ્યવૃદ્ધિ માટે વનધન કેન્દ્રો સ્થાપી રહ્યા છીએ, જેથી આદિવાસીઓને તેમની પેદાશોના વધુ સારી કિંમત મળી રહે. આપણે વાંસને વૃક્ષ તરીકે વિમૂક્ત કર્યા છે, જેથી આદિવાસીઓ વાંસ અને તેની પેદાશોમાંથી આવક મેળવી શકે.
આપણી આઝાદીની લડતમાં આદિવાસી નાયકોના બલિદાનને યાદ કરતા પ્રધાનમંત્રીએ જણાવ્યું હતું કે આપણે તેમની સ્મૃતિને દેશભરમાં સંગ્રહાલયો અને સ્મારકો મારફતે જાળવી રાખીશું.
RP
(Visitor Counter : 171
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 161.47 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 13.32 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,61,47,69,885
|
|
બાકી ઉપલબ્ધ
|
|
13,32,44,836
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 161.47 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 13.32 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 110
માર્ગ પરિવહન અને રાજમાર્ગ મંત્રાલય
NHAI દ્વારા 192 ટોલ પ્લાઝા પર શૌચાલયની વ્યવસ્થા કરાઈ
બાકીના 180 ટોલ પ્લાઝાને માર્ચ 2019 સુધીમાં આવરી લેવાશે
નવી દિલ્હી, 31-01-2018
ભારતીય રાષ્ટ્રીય રાજમાર્ગ પ્રાધિકરણ  દ્વારા દેશના 192 ટોલ પ્લાઝા પર શૌચાલયની સુવિધા ઉપલબ્ધ કરાવી દેવામાં આવી છે. જ્યારે બાકીના 180 ટોલ પ્લાઝાને માર્ચ, 2019ના અંત સુધીમાં આવરી લેવામાં આવશે. ભારત સરકારનાં સ્વચ્છ ભારત મિશન અભિયાન અંતર્ગત NHAI ટોલ પ્લાઝા પર બંને બાજુએ પુરૂષ અને મહિલા માટે અલગ શૌચાલયની વ્યવસ્થા કરી રહ્યું છે. આ ઉપરાંત થૂંકદાની અને સ્વચ્છતા માટે પ્રેરિત કરતા સંદેશા સાથેનાં હોર્ડિંગ્સ પણ મુકવામાં આવ્યા છે. કેન્દ્રીય માર્ગ પરિવહન અને રાજમાર્ગ મંત્રાલય આ કામગીરી પર ધ્યાન રાખી રહ્યું છે.
NP/J.Khunt/GP
(Visitor Counter : 147
વહાણવટા મંત્રાલય
કોચીન પોર્ટ ટ્રસ્ટમાં સ્વચ્છતા પખવાડાની ઉજવણી
તમામ વિભાગોમાં સ્વચ્છતા સંકલ્પ લેવડાવી કોચિન પોર્ટ ટ્રસ્ટમાં સ્વચ્છતા પખવાડા 2021 શરૂ કરવામાં આવ્યું હતું. બંદર વિસ્તારોમાં શ્રમદાન સફાઈ પ્રવૃત્તિઓ પણ શરૂ કરવામાં આવી છે. પખવાડા દરમિયાન પ્રસ્તાવિત પ્રવૃત્તિઓમાં બંદર વિસ્તારમાં કાર્યસ્થળો, ઓફિસ પરિસર, હસ્તકલા અને જાહેર જગ્યાઓની સફાઈનો સમાવેશ થાય છે.
વિભાગના તમામ વડાઓ સમયગાળા દરમિયાન વિવિધ કાર્યક્રમોનું નેતૃત્વ કરશે. કેન્દ્રીય વિદ્યાલય પોર્ટ ટ્રસ્ટના વિદ્યાર્થીઓ માટે 'દિવ્યાંગ' કચેરીઓમાં પ્રવેશ, શોર્ટ ફિલ્મ સ્પર્ધા અને પોસ્ટર ડિઝાઇનિંગ સ્પર્ધા અને અનેક જાગૃતિ કાર્યક્રમોનું પણ આયોજન કરવામાં આવ્યું છે. તમામ પ્રવૃત્તિઓ કોવિડ-19 રોગચાળાને રોકવા માટે સરકાર દ્વારા જારી કરવામાં આવેલ સામાજિક અંતર/સલામતી સૂચનાઓના પાલન સાથે કરવામાં આવી રહી છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 189